CELEX: 62022CN0125
Language: fi
Date: 2022-02-22 00:00:00
Title: Asia C-125/22: Ennakkoratkaisupyyntö, jonka Rechtbank Den Haag, zittingsplaats 's-Hertogenbosch (Alankomaat) on esittänyt 22.2.2022 – X ja Y ja heidän kuusi alaikäistä lastaan v. Staatssecretaris van Justitie en Veiligheid

30.5.2022   
            
            
               FI
            
            
               Euroopan unionin virallinen lehti
            
            
               C 213/25
            
         
      Ennakkoratkaisupyyntö, jonka Rechtbank Den Haag, zittingsplaats 's-Hertogenbosch (Alankomaat) on esittänyt 22.2.2022 – X ja Y ja heidän kuusi alaikäistä lastaan v. Staatssecretaris van Justitie en Veiligheid
      (Asia C-125/22)
      (2022/C 213/35)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Rechtbank Den Haag, zittingsplaats 's-Hertogenbosch
      
         Pääasian asianosaiset
      
      
         Kantajat: X ja Y ja heidän kuusi alaikäistä lastaan
      
         Vastaaja: Staatssecretaris van Justitie en Veiligheid
      
         Ennakkoratkaisukysymykset
      
      
                  1)
               
               
                  Onko määrittelydirektiivin (1) 15 artiklaa, luettuna yhdessä saman direktiivin 2 artiklan g alakohdan ja 4 artiklan sekä Euroopan unionin perusoikeuskirjan 4 artiklan ja 19 artiklan 2 kohdan kanssa, tulkittava siten, että kaikki olennaiset seikat, jotka koskevat sekä hakijan asemaa ja henkilökohtaisia olosuhteita että yleisiä olosuhteita alkuperämaassa, on aina tutkittava ja arvioitava kokonaisvaltaisesti ja niiden vuorovaikutus huomioon ottaen sen selvittämiseksi, tarvitseeko hakija toissijaista suojelua, ennen kuin selvitetään, mikä vakavan haitan pelätty ilmenemismuoto kyseisillä seikoilla voidaan näyttää toteen?
               
            
                  2)
               
               
                  Jos ensimmäiseen kysymykseen vastataan kieltävästi, onko hakijan aseman ja henkilökohtaisten olosuhteiden arviointi määrittelydirektiivin 15 artiklan c alakohtaa koskevan arvioinnin, jonka osalta unionin tuomioistuin on jo täsmentänyt, että ne on otettava huomioon, yhteydessä kattavampi kuin henkilökohtaista tilannetta koskevan edellytyksen tutkinta Euroopan ihmisoikeustuomioistuimen asiassa NA vastaan Yhdistynyt kuningaskunta antamassa tuomiossa (2) tarkoitetulla tavalla? Voidaanko saman toissijaista suojelua koskevan hakemuksen osalta ottaa nämä seikat huomioon sekä määrittelydirektiivin 15 artiklan b alakohtaa että saman direktiivin 15 artiklan c alakohtaa koskevassa arvioinnissa?
               
            
                  3)
               
               
                  Onko määrittelydirektiivin 15 artiklaa tulkittava siten, että arvioitaessa toissijaisen suojelun tarvetta on sovellettava niin kutsuttua liukuvaa asteikkoa, jonka osalta unionin tuomioistuin on täsmentänyt, että sitä on sovellettava arvioitaessa väitettä pelosta joutua kärsimään määrittelydirektiivin 15 artiklan c alakohdassa tarkoitettua vakavaa haittaa, myös arvioitaessa väitettä pelosta joutua kärsimään määrittelydirektiivin 15 artiklan b alakohdassa tarkoitettua vakavaa haittaa?
               
            
                  4)
               
               
                  Onko määrittelydirektiivin 15 artiklaa, luettuna yhdessä perusoikeuskirjan 1 artiklan, 4 artiklan ja 19 artiklan 2 kohdan kanssa, tulkittava siten, että humanitaariset olosuhteet, jotka ovat suora tai välillinen seuraus vakavaa haittaa aiheuttavan toimijan toiminnasta, on otettava huomioon arvioitaessa sitä, onko hakijalla toissijaisen suojelun tarvetta?
               
            
         (1)  Vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13.12.2011 annettu Euroopan parlamentin ja neuvoston direktiivi 2011/95/EU (EUVL 2011, L 337, s. . 9).
      
         (2)  Euroopan ihmisoikeustuomioistuimen tuomio 17.7.2008, nro 25904/07, NA vastaan Yhdistynyt kuningaskunta, ECLI:CE:ECHR:2008:0717JUD002590407.